**NÁRODNÁ RADA SLOVENSKEJ REPUBLIKY**

**VIII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 378/2023

**1439a**

**Informácia**

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Magdalény SULANOVEJ, Petra KRUPU a Andreja MEDVECKÉHO na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy (tlač 1439)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky svojím rozhodnutím č. 1508 z 13. februára 2023 pridelil návrh poslancov Národnej rady Slovenskej republiky Magdalény SULANOVEJ, Petra KRUPU a Andreja MEDVECKÉHO na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy (tlač 1439) na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť ako gestorskému výboru. Gestorský výbor podá Národnej rade Slovenskej republiky správu o výsledku prerokovania uvedeného návrhu vo výboroch a návrh na uznesenie Národnej rady Slovenskej republiky.

Predložený návrh poslancov Národnej rady Slovenskej republiky Magdalény SULANOVEJ, Petra KRUPU a Andreja MEDVECKÉHO na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy (tlač 1439) prerokoval Zahraničný výbor Národnej rady Slovenskej republiky dňa 27. februára 2023, ale neprijal k nemu platné uznesenie, keďže návrh uznesenia **nezískal súhlas** **nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

**Výbor** Národnej rady Slovenskej republiky **pre obranu a bezpečnosť** návrh poslancov Národnej rady Slovenskej republiky Magdalény SULANOVEJ, Petra KRUPU a Andreja MEDVECKÉHO na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy (tlač 1439) prerokoval dňa 13. marca 2023 a neprijal k nemu platné uznesenie, keďže návrh uznesenia **nezískal súhlas** **nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

Správa Výboru Národnej rady Slovenskej republiky pre obranu a bezpečnosť o prerokovaní návrhu poslancov Národnej rady Slovenskej republiky Magdalény SULANOVEJ, Petra KRUPU a Andreja MEDVECKÉHO na prijatie uznesenia Národnej rady Slovenskej republiky k odstúpeniu Slovenskej republiky od Severoatlantickej zmluvy vo výboroch (tlač 1439a) nebola schválená Výborom Národnej rady Slovenskej republiky pre obranu a bezpečnosť, ktorý o nej rokoval na svojom 101. rokovaní dňa 14. marca 2023.

Prílohou tejto informácie je návrh na uznesenie Národnej rady Slovenskej republiky.

Bratislava 14. marca 2023

**Juraj Krúpa, v.r.**

predseda Výboru Národnej rady Slovenskej republiky

pre obranu a bezpečnosť

# NÁRODNÁ RADA SLOVENSKEJ REPUBLIKY

# VIII. volebné obdobie

Číslo: /2023



Návrh

# UZNESENIE

# NÁRODNEJ RADY SLOVENSKEJ REPUBLIKY

(návrh)  
z ... 2023,  
**k odstúpeniu Slovenskej republiky od Severoatlantickej zmluvy**

Národná rada Slovenskej republiky

1. **odvolávajúc sa**

na čl. 13 Severoatlantickej zmluvy, podľa ktorého: „Po dvadsiatich rokoch platnosti tejto zmluvy môže ktorákoľvek zmluvná strana odstúpiť od zmluvy rok po tom, ako predloží vláde Spojených štátov amerických oznámenie o vypovedaní zmluvy, a tá informuje vlády ďalších zmluvných strán o uložení takej výpovede."

1. **vyjadruje**

vôľu Národnej rady Slovenskej republiky, aby Slovenská republika vystúpila z organizácie NATO (North Atlantic Treaty Organization).

1. **žiada**

*Vládu Slovenskej republiky a prezidentku Slovenskej republiky*

aby prijali všetky potrebné rozhodnutia a vykonali všetky potrebné kroky na to, aby Slovenská republika odstúpila od Severoatlantickej zmluvy.

1. **poveruje**

*predsedu Národnej rady Slovenskej republiky*

aby informoval vládu Slovenskej republiky a prezidentku Slovenskej republiky o tomto uznesení.